लखनऊ(जागरण संवाददाता)। जब से बड़ी हुई सिर्फ कुश्ती के बारे में ही सोचा। मेरे लिए फिल्में, हीरो और करियर सबकुछ कुश्ती ही है। सुबह उठने से लेकर रात सोने तक सिर्फ दाव-पेंच की ही बातें जहन में चलती रहती हैं। जब किसी चैंपियनशिप में खेलने जाती हूं तो मुझे देश के लिए सिर्फ पदक दिखता है। यह कहना है जकार्ता में हुए एशियन गेम्स की स्वर्ण पदक विजेता विनेश फोगाट का। सोमवार को वह साई सेंटर पहुंचीं। यहा विनेश और दिव्या काकरान को सम्मानित किया गया। अगला लक्ष्य ओलंपिक: